258 A MAGYAR TUD. TÁRSASÁG ÉRTEKEZÉSEI, 
deklő hadi dolgokban magyarokat is vegyenek fül tanácsaikba, és hogy 
Károly főherceg a bánnal oly egyetértésben legyen, nehogy valami az or- 
szág szabadságával ellenkező történjék. 
A 16-ik ágazat, mely az ünnepnyolcadi törvényszékek tartásának 
módjára és idejére nézve mind Magyarországban mind Slavóniában a múlt 
országgyűlés rendeleteire vonatkozik. 
A 18-ik ágazat, melyben a felség kéretik : hogy az országnak Ausz- 
tria, Styria és Morva felé létező határait mind a két nemzetnek biztosai ál- 
tal vizsgáltassa meg, s ezen eljárásra határnapot szabjon, és ha ki az előbb 
kinevezve volt biztosok közól meghalt volna, vagy máskép gátoltatnék , 
helyébe mást nevezzen. 
A 19-ik ágazat, mely a lengyel pénz iránt rendeli: hogy vagy a bá- 
nyavárosokban és másutt mindenütt tiltassék el a veleélés, vagy pedig a 
felség annak értékét úgy, mint Bécsben történik , királyi parancs által ha- 
tározza meg, melyen fölúl azután azt elvenni vagy másra tolni a pénznek 
vesztesége alatt tilos legyen. 
A 22—24-dik ágazatok, melyekben Erdődy Péter özvegye és fiai 
Illésházy Istvánnak és Tarnóczi András özvegyének, Thurzó Elek pedig 
Szászi András királyi személynöknek hatalmasan elfoglalt jószágaik visz- 
szaadására a főispányok vagy kapitányok által is szoríttatni rendeltetnek. 
A 26-dik ágazat, melyben a debreceni lakosok ellen Tegzes Antal 
meggyilkoltatásaért indítandó perbeni eljárás módjára nézve rendelke- 
zés tétetik. 
A 27—35-ik ágazatok, melyekben az újonan megajánlott 12 napi 
ingyenes munkáknak a felség hadi tanácsosaival tartott tanácskozás után 
történt elosztása a várak és mellettök munkát teendő vármegyék neveinek 
egyenkénti elősorolásával előadatik, és egyszersmind rendeltetik : 1) Hogy 
a távolabbi vármegyéknek szabad legyen munkáikat az előbbi határoza- 
tok szerint pénzen megváltani. — 2?) Hogy az ily munkaváltságért fize- 
tendő pénzt az alispánok szedjék be, és azután az országos pénzbeszedők- 
nek adják át. — 3) Hogy három ily pénzbeszedők neveztessenek, egy a 
felső részek, egy a hegy alatti határszélek, és egy a dunántúli részek szá- 
mára , kik a bejött pénzeket azon részek főkapitányának rendelése szerint 
kiosztani, azokról az alispánnak és a király által nevezendő egyénnek szá- 
mot adni, s arra, vajjon a munkák kellőleg tétetnek-e, felvigyázni tartoz- 
